94/466/EY: Komission päätös, tehty 13 päivänä heinäkuuta 1994, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, annetun neuvoston direktiivin 92/118/ETY liitteessä I olevan 13 luvun muuttamisesta



Virallinen lehti nro L 190 , 26/07/1994 s. 0026 - 0027

Suomenk. erityispainos Alue 3 Nide 59 s. 0156

Ruotsink. erityispainos Alue 3 Nide 59 s. 0156



KOMISSION PÄÄTÖS, tehty 13 päivänä heinäkuuta 1994, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, annetun neuvoston direktiivin 92/118/ETY liitteessä I olevan 13 luvun muuttamisesta (94/466/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1) ja erityisesti sen 15 artiklan 2 kohdan, sekä katsoo, että säädettyjen säännösten soveltamisesta saadun kokemuksen perusteella olisi muutettava metsästysmuistojen kaupan ja tuonnin edellytyksiä; tämän vuoksi mainitun direktiivin liitteessä I oleva 13 luku olisi muotoiltava uudelleen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 92/118/ETY liitteessä I oleva 13 luku tämän päätöksen liitteellä. 2 artikla Tämä päätös tulee voimaan 1 päivänä joulukuuta 1994. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä heinäkuuta 1994. Komission puolesta René STEICHEN Komission jäsen (1) EYVL N:o L 62, 15.3.1993, s. 49 LIITE "13 LUKU METSÄSTYSMUISTOT A. Seuraavanlaisten metsästysmuistojen kauppaan ja tuontiin ei sovelleta mitään terveysnäkökohtiin perustuvia kieltoja tai rajoituksia: i) sorkkaeläimistä ja linnuista peräisin olevat metsästysmuistot, jotka on täyttämällä käsitelty huoneenlämmössä säilyviksi; ii) muista lajeista kuin sorkkaeläimistä ja linnuista peräisin olevat metsästysmuistot, sanotun kuitenkaan rajoittamatta asetuksessa (ETY) N:o 3626/82(*) annettujen säännösten soveltamista. B. Edellä A kohdan i alakohdassa määrätyllä tavalla käsittelemättömien sorkkaeläimistä ja linnuista peräisin olevien metsästysmuistojen kauppaa ja tuontia koskevat seuraavat edellytykset, sanotun kuitenkaan rajoittamatta asetuksessa (ETY) N:o 3626/82 annettujen säännösten soveltamista: 1) kaupan osalta: - metsästysmuistojen on joko oltava peräisin sellaiselta alueelta lähtöisin olevista eläimistä, joka ei ole yhteisön lainsäädännön mukaisten rajoitustoimenpiteiden kohteena sellaisten vakavien tartuntatautien esiintymisen vuoksi, joille kyseisten lajien eläimet ovat alttiita, - tai metsästysmuistojen on oltava 2 kohdan b tai c alakohdan edellytysten mukaisia, jos ne ovat peräisin sellaiselta alueelta lähtöisin olevista eläimistä, joka on yhteisön lainsäädännön mukaisten rajoitustoimenpiteiden kohteena sellaisten vakavien tartuntatautien esiintymisen vuoksi, joille kyseisten lajien eläimet ovat alttiita; 2) tuonnin osalta: a) kokonaisista, käsittelemättömistä anatomisista osista koostuvien metsästysmuistojen on oltava: - peräisin sellaiseen lajiin kuuluvista eläimistä, jonka tuoreen lihan kaikkien luokkien tuonti yhteisöön käsittelemättömänä on yhteisön lainsäädännön mukaan sallittua, - välittömästi, joutumatta kosketuksiin muiden eläinperäisten tuotteiden kanssa, jotka voivat saastuttaa sen, pakattu läpinäkyviin yksittäispakkauksiin, jotka on suljettu myöhemmän saastumisen estämiseksi, - varustettuja eläinlääkärintodistuksella, josta ilmenee, että edellä tarkoitetut edellytykset täyttyvät. Lisäksi täyttämiskäsittelyn yhteydessä syntyvät, metsästysmuistoon kuulumattomat jätteet on hävitettävä; b) yksinomaan luista, sarvista, sorkista ja hampaista koostuvien metsästysmuistojen on oltava: - riittävän kauan kiehuvassa vedessä liotettuja sen varmistamiseksi, ettei mitään muuta ainesta kuin luita, sarvia, sorkkia ja hampaita ole jäänyt jäljelle, - täysin kuivia, - lähettäjämaan toimivaltaisen viranomaisen hyväksymällä tuotteella, luisten osien osalta erityisesti vetyperoksidilla (H2O2), desinfioituja, - välittömästi käsittelyn jälkeen, joutumatta kosketuksiin muiden eläinperäisten tuotteiden kanssa, jotka voivat saastuttaa sen, pakattu läpinäkyviin yksittäispakkauksiin, jotka on suljettu myöhemmän saastumisen estämiseksi, - varustettuja asiakirjalla tai todistuksella, josta ilmenee, että edellä tarkoitetut edellytykset täyttyvät; c) yksinomaan nahasta koostuvien metsästysmuistojen: - on oltava: i) joko kuivattuja, tai ii) kuivana tai suolavedessä vähintään 14 päivän ajan ennen niiden lähettämistä suolattuja, tai iii) 18 artiklassa säädettyä menettelyä noudattaen vahvistetun muun menetelmän kuin parkitsemisen avulla säilöttyjä, - on oltava välittömästi käsittelyn jälkeen, joutumatta kosketuksiin muiden eläinperäisten tuotteiden kanssa, jotka voivat saastuttaa sen, pakattu läpinäkyviin yksittäispakkauksiin, jotka on suljettu myöhemmän saastumisen estämiseksi, - mukana on oltava asiakirja tai todistus, josta ilmenee, että edellä tarkoitetut edellytykset täyttyvät. (*) EYVL N:o L 384, 31.12.1982, s. 1"